कश्मीर में 8 महीने बाद खुले स्कूल, बच्चों ने गाकर मनाई खुशियां...
श्रीनगर| कश्मीरमें 8 महीने बाद दोबारा स्कूल खुल गए हैं। हिजबुल आतंकी बुरहान वानी के मारे जाने के बाद से घाटी में हिंसा और पत्थरबाजी शुरू हो गई थी। कई स्कूलों को भी निशाना बनाया गया। हालात बिगड़ते देख जम्मू-कश्मीर सरकार ने स्कूलों में छुट्टियां घोषित कर दी थीं। हिंसा में कमी आई, तब तक बर्फबारी के चलते स्कूलों में ठंड की छुटि्टयां शुरू हो गईं। सरकार ने इस बार 10 वीं और 12 वीं को छोड़ बाकी सभी क्लास के बच्चों को जनरल प्रमोशन दिया है। बर्फ से ढंके पहाड़ी इलाकों के अलावा ज्यादातर स्कूल बुधवार से खुल गए हैं।
hin_Deva hin_Deva